Kudiza 21
Indi Beteli hiChumanyi?
Beteli, izu dachiHeberu dalumbuluka nawu ‘Itala daNzambi.’ (Kutachika 28:17, 19) Idi hiijina datelela datenañawu matala azatishañawu aYinsahu jaYehova mukaayi kejima hakulombola mudimu wakushimwina. Izanvu Dalombolaña dakalakelaña hakasanji keneni kamukaayi muNew York State, United State of America, nawa datalaña mudimu wahatusanji twanyitayi mumatuña amavulu. Antu ejima akalakelaña hanawa matala ayitenaña nawu chisaka chaBeteli. Neyi chochekala muchisaka, ashakamaña nikuzatila hamu, kudiila hamu nikudizila Bayibolu hamu mukunuñañana.—Masamu 133:1.
Hiiluña dadimena nawa azatilañahu ekala neyi chisaka chadihana. Hamatala ejima ahaBeteli, hekala amayala niambanda akwaKristu adihana kwila mwaya muchima waNzambi nawa atwamijañaku yuma yaWanta mpinji yejima. (Matewu 6:33) Kwosi muntu watambulaña nfwetu, ilaña ejima ayinkaña yakudya nitupeka twakukamamu nawa ayinkaña kadali kakudikwasha nachu muyuma yakeñañawu. Muntu wejima haBeteli wukweti mudimu, chili wamukasanji, muchisambu hela mwitala dakudyila. Amakwawu azataña mudimu wakupulinta hela kukasa nyikanda, kukomba mutupeka twakukamamu, kukosa yakuvwala nikuwahisha yuma yikwawu.
Hiiluña hekala nyidimu yayivulu yakukwasha mudimu wakushimwina Wanta. Mudimu waweni wazatañawu haBeteli wakuloñeshela antu amavulu nsañu yalala yamuBayibolu. Ayinu buloshuwa hichakutalilahu chimu. Izanvu Dalombolaña dalombweli mudimu wakusoneka iyi buloshuwa, ayitemesheli kumazanvu awakwakubalumuna mukaayi kejima kuzatisha Intaneti, ayipulintili kuzatisha makina apulintaña nyikanda yayivulu nankashi hampinji yantesha hajiBeteli jajivulu, nawa ayitemesheli muyipompelu yakubadika 110,000. Muyuma yejimiyi, yisaka yaBeteli yakwashanaña nankashi munyidimu yejima yakushimwina nsañu yayiwahi.—Maku 13:10.
Anyi akalakelaña haBeteli nawa ayakamenaña ñahi?
Mudimwinyi wakeñekaña kuwuzata swayi wakalakalañawu hajiBeteli jejima?
kmb_Latn kin_Latn cjk_Latn cjk_Latn lua_Latn cjk_Latn cjk_Latn